stanford-oval/wikipedia huggingface dataset:
สโมสรฟุตบอลอาร์เซนอลในฤดูกาล 2003–04
ผลพวงและมรดก

หนึ่งวันหลังนัดที่พบกับเลสเตอร์ซิตี อาร์เซนอลจัดการแห่ถ้วยรางวัลพรีเมียร์ลีกบนรถโดยสารประจำทางเปิดประทุนต่อหน้าแฟนกว่า 250,000 คน แห่ฉลองชัยเริ่มต้นจากไฮบรีไปสิ้นสุดที่ศาลากลางเมืองอิสลิงตัน ในเฉลียงของศาลากลาง วีเยรากล่าวต่อฝูงชนว่า "มันเป็นฤดูกาลวิเศษ เราทำสิ่งที่ไม่น่าเชื่อถือสำเร็จ แต่เราไม่สามารถทำได้หากปราศจากแฟน" ในการสัมภาษณ์กับบีบีซี ดีนเสริมว่า "เราเห็นประวัติศาสตร์ถูกสร้าง และผมจะแปลกใจหากมันเกิดขึ้นอีกครั้ง มันเป็นเอกสิทธิ์จริง ๆ ที่ได้ชมอาร์เซนอลฤดูกาลนี้"
ความสำเร็จไร้พ่ายของอาร์เซนอลตลอดฤดูกาลลีกได้รับการยกย่องจากผู้เกี่ยวข้องในวงการฟุตบอล เดริก ชอว์ (Derek Shaw) ประธานสโมสรเพรสตันกล่าวแสดงความยินดีเมื่ออาร์เซนอลทำสถิติไร้พ่ายตลอดฤดูกาลเช่นเดียวกับสโมสรของเขาทำไว้เมื่อ 115 ปีก่อน ชาวบราซิล โรแบร์ตู การ์ลุส เปรียบเทียบลีลาการเล่นของอาร์เซนอลกับ "ฟุตบอลแซมบา" ส่วนมีแชล ปลาตีนีปรบมือให้กับ "ความสามารถและสปิริตยิ่งใหญ่" ของทีม อดีตผู้จัดการทีมอาร์เซนอล จอร์จ เกรอัม ยกความสำเร็จให้การการปรับปรุงเกมรับ เนื่องจากความผิดพลาดในฤดูกาลที่แล้วมีราคาแพงและอดีตกองหน้า อลัน สมิท รู้สึกว่าทีมชุดนี้ "ดีที่สุดเท่าที่ไฮบรีเคยเห็นแน่นอน"
"ไม่ต้องสงสัยเลยว่าการไม่แพ้ตลอดฤดูกาลเป็นความสำเร็จยิ่งใหญ่ที่สุดของผม หากคุณชนะแชมป์คุณรู้สึกว่าบางคนสามารถเข้ามาแทนและทำได้ดีกว่าคุณ เป็นฝันของผมที่ไม่แพ้ตลอดฤดูกาลตลอดมาเพราะคนอื่นล้มมันได้ไม่มาก"
–อาร์แซน แวงแกร์, กันยายน 2009
สื่อบริติชยกย่องความสำเร็จของอาร์เซนอลเป็นเอกฉันท์เมื่อใกล้จบฤดูกาล นิวส์ออฟเดอะเวิลด์ เขียนว่าทีมนี้เป็น "อมตชน" ส่วน เดอะซันเดย์ไทมส์ ขึ้นพาดหัว "อาร์เซนอลไร้พ่ายทีมใหม่" ในการสะท้อนทางบวกของฤดูกาลอาร์เซนอล เกล็น มัวร์ เขียนใน ดิอินดิเพนเดนต์ ว่า "ฉะนั้นอาจมีความจริงบ้างในประกาศของอาร์แซน แวงแกร์ว่าความสำเร็จของอาร์เซนอลเป็นชัยยิ่งใหญ่กว่าชนะแชมเปียนส์ลีก การเฉลิมฉลองยาวนานของอาร์เซนอลสะท้อนขนาดของหลักหมุดนี้ กระนั้นเมื่อพวกเขาสะท้อนในช่วงพักฤดูร้อน ผู้เล่นกี่คนจะเห็นด้วยกับแวงแกร์"
หลังจากนั้นพรีเมียร์ลีกสั่งทำถ้วยรางวัลถอดแบบสีทองครั้งเดียว มีการมอบให้อาร์เซนอลก่อนเกมเหย้าเกมแรกในฤดูกาลถัดมา ทีมยังทำลายสถิติไม่แพ้ในลีก 42 นัด (ของน็อตติงแฮมฟอร์เรสต์) ต่อแบล็กเบิร์นโรเวอส์ และเล่นอีกเจ็ดนัดก่อนแพ้ ในนัดเยือนแมนเชสเตอร์ยูไนเต็ดในเดือนตุลาคม 2004 แม้อาร์เซนอลได้แชมป์เอฟเอคัพจากแข่งยิงจุดโทษกับยูไนเต็ด แต่พวกเขาได้ที่สองตามหลังเชลซีในลีก การย้ายไปเอมิเรตส์สเตเดียมในปี 2006 ตรงกับระยะเปลี่ยนผ่านของสโมสร ตัวจริงมากประสบการณ์หลายคนถูกเปลี่ยนตัวเป็นเยาวชนและลีลาการเล่นเปลี่ยนไปเน้นครองบอลมากขึ้น นับแต่นั้นอาร์เซนอลไม่เคยคว้าแชมป์ลีกอีก กระนั้นยังมีตำแหน่งในแชมเปียนส์ลีกทุกปีภายใต้การคุมทีมของแวงแกร์
การคว้าแชมป์ที่ไวต์ฮาร์ตเลนอยู่อันดับสามในรายการ 50 ขณะยิ่งใหญ่ที่สุดของอาร์เซนอล และผลงานที่ซานซีโรอยู่ในอันดับที่ 10; ในปี 2012 ทีมอาร์เซนอลฤดูกาล 2003–04 ชนะหมวด "ทีมยอดเยี่ยม" ในรางวัล 20 ฤดูกาลพรีเมียร์ลีก
เชิงอรรถ

↑  ก่อนเริ่มฤดูกาลลีก แวงแกร์บอกผู้สื่อข่าวว่า "ไม่มีใครจะจบอันดับเหนือกว่าเราในลีก มันจะไม่ทำให้ผมประหลาดใจถ้าพวกเราไม่แพ้ตลอดฤดูกาล"
↑  ในปี 2005 ตระกูลเกลเซอร์ได้ซื้อแมนเชสเตอร์ยูไนเต็ดด้วยมูลค่า 800 ล้านปอนด์
↑  ตำแหน่งที่ทำนายเฉลี่ยของผู้เขียนริชาร์ด วิลเลียมส์, เควิน แม็กคาร์รา, ไมเคิล วอล์กเกอร์, แดเนียล เทย์เลอร์, ดอมินิก ฟิฟีลด์, จอน บรอดกิน, และรอน แอตคินสัน
↑  เกิดความลำบากในการระดมเงินสด อาร์เซนอลจึงริเริ่มแผนพันธบัตรในฤดูร้อนปี 2003 ซึ่งให้ผู้สนับสนุนมีสิทธิซื้อตั๋วรายปี (season ticket) ที่ไฮบรีและที่สนามกีฬาใหม่ เช่นเดียวกับการมีสิทธิได้รับเงินปันผลไม่เกิน 100 ปอนด์ต่อฤดูกาลขึ้นอยู่กับความสำเร็จของอาร์เซนอลในอีกห้าปีข้างหน้า มีการออกพันธบัตร 3,000 พันธบัตรราคาตั้งแต่ 3,500 ถึง 5,000 ปอนด์ อาร์เซนอลเคยมีแผนคล้ายกันในต้นคริสต์ทศวรรษ 1990 เพื่อเพิ่มรายได้สำหรับเทอร์เรสนอร์ทแบงก์ปรับปรุงใหม่ที่ไฮบรี ซึ่งถูกวิจารณ์ว่าคิดราคาแพงจนผู้ไม่ร่ำรวยดูเกมไม่ได้ แผนครั้งแรกประสบความสำเร็จพอสมควรโดยสามารถขายพันธบัตรได้หนึ่งในสามของทั้งหมด อาร์เซนอลระดมเงินได้หลายล้านปอนด์ผ่านแผนครั้งที่สอง แม้ไม่เปิดเผยจำนวนผู้ซื้อ นอกจากนี้ยังไม่เคยเจาะจงว่าใช้เงินนี้กับทีมหรือจัดหาเงินทุนแก่สนามกีฬา
↑  เฟอร์ดินานด์ถูกพบว่ามีความผิดฐานประพฤติมิชอบหลังไม่ผ่านการทดสอบสารเสพติด ในเดือนธันวาคม 2003 เขาถูกห้ามลงแข่งฟุตบอลทุกประเภทแปดเดือน การอุทธรณ์คำสั่งห้ามของยูไนเต็ดในอีกหลายเดือนต่อมาไม่สำเร็จ ต่อมาเฟอร์กูสันอ้างว่าการขาดเฟอร์ดินานด์เป็นสาเหตุหนึ่งที่ทำให้ทีมไม่ได้แชมป์พรีเมียร์ลีก
↑  สองสโมสรดังกล่าวสร้างสถิติไม่แพ้ทีมใดในฤดูกาลลีก 42 และ 40 นัดตามลำดับ แม้เพรสตันนอร์ทเอนด์เป็นฝั่งอังกฤษทีมแรกที่จบฤดูกาลโดยไม่แพ้ แต่ฤดูกาลนั้นเล่นเพียง 22 นัด
แหล่งข้อมูลอื่น

Tribute to the Invincibles at Arsenal.com
| ด ค กฤดูกาลแข่งขันของสโมสรฟุตบอลอาร์เซนอล |
| --- | --- |
 1886–87  1887–88  1888–89  1889–90  1890–91  1891–92  1892–93  1893–94  1894–95  1895–96  1896–97  1897–98  1898–99  1899–1900  1900–01  1901–02  1902–03  1903–04  1904–05  1905–06  1906–07  1907–08  1908–09  1909–10  1910–11  1911–12  1912–13  1913–14  1914–15  1915–16  1916–17  1917–18  1918–19  1919–20  1920–21  1921–22  1922–23  1923–24  1924–25  1925–26  1926–27  1927–28  1928–29  1929–30  1930–31  1931–32  1932–33  1933–34  1934–35  1935–36  1936–37  1937–38  1938–39  1939–40  1940–41  1941–42  1942–43  1943–44  1944–45  1945–46  1946–47  1947–48  1948–49  1949–50  1950–51  1951–52  1952–53  1953–54  1954–55  1955–56  1956–57  1957–58  1958–59  1959–60  1960–61  1961–62  1962–63  1963–64  1964–65  1965–66  1966–67  1967–68  1968–69  1969–70  1970–71  1971–72  1972–73  1973–74  1974–75  1975–76  1976–77  1977–78  1978–79  1979–80  1980–81  1981–82  1982–83  1983–84  1984–85  1985–86  1986–87  1987–88  1988–89  1989–90  1990–91  1991–92  1992–93  1993–94  1994–95  1995–96  1996–97  1997–98  1998–99  1999–2000  2000–01  2001–02  2002–03  2003–04  2004–05  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20  2020–21  2021–22  2022–23  2023–24  2024–25 
อาร์แซน แวงแกร์ ผู้จัดการของสโมสรฟุตบอลอาร์เซนอล
รอแบร์ ปีแร็ส ยิงประตูชัยให้อาร์เซนอลในนัดที่พบกับลิเวอร์พูลเมื่อเดือนตุลาคม 2003
ตีแยรี อ็องรีพลาดการลงเล่นเพียงหนึ่งนัดในลีก คือนัดเยือนเลสเตอร์ซิตี
กัปตันทีม ปาทริก วีเยรา กับถ้วยรางวัลที่ไฮบรี ในการแข่งขันนัดสุดท้ายของฤดูกาล
ภาพถ่ายเรวี สแตนด์ที่เอลแลนด์โรดปี 2007 ที่ที่อาร์เซนอลพบลีดส์ยูไนเต็ดในรอบที่สาม
ประกาศนอกไฮบรีแจ้งนัดที่อาร์เซนอลจะพบกับอินเตอร์มิลาน
ผู้เล่นและแฟนของอาร์เซนอลเฉลิมฉลองแชมป์พรีเมียร์ลีกในแห่รถโดยสารประจำทางเปิดประทุน
พรีเมียร์ลีกสั่งทำถ้วยรางวัลทองเดียวเพื่อเฉลิมฉลองความสำเร็จของอาร์เซนอล
ระบบสารสนเทศเพื่อการจัดการ

ระบบสารสนเทศเพื่อการจัดการ หรือ เอ็มไอเอส (อังกฤษ: management information system - MIS) หมายถึง ระบบคอมพิวเตอร์ หรือขั้นตอนที่ช่วยในการจัดเก็บสารสนเทศเพื่อใช้ในการบริหารและการจัดการองค์กรได้อย่างมีประสิทธิภาพ ระบบสารสนเทศเพื่อการจัดการนี้จะมีส่วนครอบคลุมถึง บุคคล เอกสาร เทคโนโลยี และขั้นตอนในการทำงาน เพื่อที่จะแก้ปัญหาทางธุรกิจไม่ว่าทาง ราคา สินค้า บริการ หรือกลยุทธต่างๆ ระบบสารสนเทศเพื่อการจัดการจะแตกต่างจากระบบสารสนเทศทั่วไป กล่าวคือระบบนี้จะใช้ในการวิเคราะห์ระบบอื่นๆ เพื่อนำมาประยุกต์ใช้ ในทางวิชาการคำว่าระบบสารสนเทศเพื่อการจัดการนี้ถูกใช้ในส่วนของรูปแบบการจัดการข้อมูล เช่น ระบบผู้เชี่ยวชาญ หรือ ระบบช่วยในการตัดสินใจ
พระราชพรหมเถร (วีระ คณุตฺตโม)

| พระราชพรหมเถร (วีระ คณุตฺตโม) |
| --- | --- |

คำนำหน้าชื่อ: พระเดชพระคุณ
ส่วนบุคคล
เกิด: 16 กุมภาพันธ์ พ.ศ. 2462 (96 ปี)
มรณภาพ: 18 มิถุนายน พ.ศ. 2558
นิกาย: มหานิกาย
ตำแหน่งชั้นสูง
ที่อยู่: วัดปากน้ำ กรุงเทพมหานคร
อุปสมบท: 7 พฤษภาคม พ.ศ. 2497
พรรษา: 61
ตำแหน่ง: รองเจ้าอาวาส และพระอาจารย์ใหญ่ฝ่ายวิปัสสนาธุระ วัดปากน้ำ
พระราชพรหมเถร นามเดิม วีระ อุตตรนที ฉายา คณุตฺตโม เป็นรองเจ้าอาวาสและพระอาจารย์ใหญ่ฝ่ายวิปัสสนาธุระ วัดปากน้ำ
ประวัติ > ก่อนบวช

พระราชพรหมเถร มีนามเดิมว่า วีระ อุตตรนที และในภาษาญี่ปุ่นว่า คูนิโอ คาวาคิตะ (ญี่ปุ่น: 河北国雄; โรมาจิ: Kawakita Kunio) บิดาท่านเป็นชาวญี่ปุ่นนามว่า เอตะ คาวาคิตะ มารดาท่านเป็นชาวไทยนามว่า นางสน อุตตรนที ท่านเกิดเมื่อวันที่ 16 กุมภาพันธ์ พ.ศ. 2462 ที่ข้างวัดมอญ ตำบลท่าข้าม อำเภอบางขุนเทียน จังหวัดธนบุรี มีพี่น้องร่วมบิดามารดาเดียวกันล้วนเป็นชาย 5 คน ท่านเป็นบุตรคนที่ 2 พี่น้องร่วมบิดามารดาประกอบด้วยดังนี้
นายสนิท อุตตรนที (เสียชีวิตแล้ว)
พระราชพรหมเถร
นายณรงค์ อุตตรนที (เสียชีวิตแล้ว) มีบุตรธิดา 3 คนคือ
นส.อภิษฎา อุตตรนที
นายวรพจน์ อุตตรนที
ดร.ฑกลชัย อุตตรนที
นายหาญ อุตตรนที (เสียชีวิตแล้ว) มีบุตรคนเดียวคือนายธีรพจน์ อุตตรนที (เสียชีวิตแล้ว) มีบุตร 2คน บุตรนายธีรพจน์ยังมีชีวิตอยู่
รศ.ดร.เดโช อุตตรนที (เสียชีวิตแล้ว)
ประวัติ > การศึกษาเมื่อเยาว์วัย

ครอบครัวของเด็กชายวีระ อยู่ที่บางขุนเทียนได้ไม่นานนัก ก็ย้ายไปอยู่สี่พระยา เมื่อเจริญวัยเข้าเกณฑ์การเรียน บิดามารดาก็ส่งไปเข้าเรียนในโรงเรียนสอนภาษาญี่ปุ่นของสมาคมญี่ปุ่นในประเทศไทย เรียนอยู่ได้ 6 ปี จนถึงปี พ.ศ. 2474 ก็เรียนจบชั้นประถมปีที่ 6 ของโรงเรียน มีความสามารถอ่าน เขียน และพูดภาษาญี่ปุ่นได้ดี ด้วยความขยันหมั่นเพียรมาตั้งแต่เด็ก จึงไม่มีอุปสรรคใดๆ ต่อจากนั้นก็ได้เข้าเรียนชั้นมัธยมศึกษาปีที่ 1 จนจบชั้นมัธยมศึกษาปีที่ 6 เมื่อปี พ.ศ. 2481 ที่โรงเรียนสวนกุหลาบวิทยาลัย และเข้าเรียนต่อเตรียมปริญญาธรรมศาสตร์ รุ่นที่ 2 จนถึง พ.ศ. 2483 จากนั้นจึงเข้าเป็นนักศึกษาของมหาวิทยาลัยธรรมศาสตร์ เรียนในสาขานิติศาสตร์ สอบได้ที่ 1 ใน พ.ศ. 2484 ขณะเรียนอยู่นั้นก็ได้ทำงานไปด้วยในสถานทูตญี่ปุ่น
แต่ชีวิตการศึกษาในมหาวิทยาลัยของคฤหัสถ์วีระ ต้องยุติลงภายหลังจากขึ้นปีการศึกษาที่ 2 เมื่อสหรัฐประกาศสงครามกับประเทศญี่ปุ่น ในวันที่ 8 ธันวาคม พ.ศ. 2484 อันเป็นการเริ่มสงครามโลกครั้งที่สองในภูมิภาคตะวันออกไกล
ประวัติ > การอาชีพ

เมื่อสงครามโลกสิ้นสุดลงแล้ว คฤหัสถ์วีระไม่ได้กลับเข้าไปศึกษาต่อ แต่ได้ช่วยบิดามารดาประกอบอาชีพค้าขาย สั่งและส่งสินค้าเข้าและออกจากประเทศไทยกับประเทศญี่ปุ่น ด้วยความขยันขันแข็ง เอาใจใส่ในหน้าที่ การค้าขายจึงเจริญขึ้นเป็นลำดับ ในระยะเวลาประมาณ 10 ปีนั้น
ประวัติ > พบหลวงพ่อวัดปากน้ำ

ครั้งที่คฤหัสถ์วีระจะได้พบหลวงพ่อวัดปากน้ำนั้น เป็นปี พ.ศ. 2496 ขณะนั้นอายุได้ 34 ปี วันหนึ่งได้ขึ้นรถเมล์สายตลาดพลู นั่งไปเพลิน ๆ ไม่ได้มีจุดหมาย และได้ปรารภกับตนเองว่า "ในชีวิตนี้คนเราต้องการอะไรกัน" คำตอบคือ "ความสุข" ก็แล้วความสุขนั้นคืออย่างไร จะให้มีจะให้รู้เห็นเป็นได้อย่างไร ปรารภอยู่ดังนั้น รถเมล์ก็วิ่งมาถึงตลาดพลู ที่นั่นคฤหัสถ์วีระได้ลงเรือจ้างที่แล่นไปตามคลองบางกอกน้อย เรือจ้างคิดว่า คฤหัสถ์วีระจะไปรับพระของขวัญของหลวงพ่อที่วัดปากน้ำภาษีเจริญ จึงได้พาขึ้นท่าเรือที่เรียกกันว่า ท่าไฟไหม้ ข้างวัดปากน้ำ
เมื่อเรือจอดเทียบท่า คฤหัสถ์วีระก็ขึ้นจากเรือ ทั้ง ๆ ที่ยังไม่ทราบว่าขึ้นไปทำไม และก็ได้เดินชมวัดอยู่ แล้วคฤหัสถ์วีระก็ได้เห็นพระภิกษุท่านหนึ่ง ดูน่าเลื่อมใส กำลังฉันภัตตาหารเพลอยู่ ความสง่า องอาจ และบุญราศีของท่าน ทำให้ต้องคิดว่าพระภิกษุท่านนั้นคงจะเป็นพระนักปฏิบัติผู้เคร่งครัดอย่างแน่นอน เมื่อฉันภัตตาหารเสร็จแล้ว ท่านก็นั่งสนทนากับญาติโยมทั้งหลายที่ไปหานั้น ด้วยปฏิสันถารอันดี พูดจาฉะฉาน โต้ตอบธรรมะได้ลึกซึ้งเป็นพิเศษ
หลวงพ่อพระราชพรหมเถรสนใจในเรื่องวิปัสสนากัมมัฏฐานมาตั้งแต่เด็ก ฟังธรรมที่วัดหัวลำโพง วัดแก้วแจ่มฟ้า วัดมหาพฤฒาราม มีความสนใจในเรื่องนรก สวรรค์ นิพพาน ว่ามีจริงหรือไม่ จะไปดูด้วยวิธีใด ปรารถนาจะพิสูจน์ในเรื่องนี้ ก็ประจวบเหมาะในครั้งนี้ ได้ถือโอกาสขึ้นไปนั่งคุยกับพระอาจารย์ท่านนั้น จึงได้รู้ว่าท่านคือ หลวงพ่อวัดปากน้ำ ผู้ค้นพบพระสัทธรรมวิชชาธรรมกายของสมเด็จพระสัมมาสัมพุทธเจ้า ขณะนั้นท่านมีสมณศักดิ์เป็นพระภาวนาโกศลเถร ท่านก็ได้บอกว่า หากสนใจเรื่องนี้ให้มานั่งกัมมัฏฐาน และท่านได้แนะนำหลายอย่างเกี่ยวกับวิธีนั่งภาวนา
เป็นอันว่าคฤหัสถ์วีระในวันนั้นได้ทราบวิธีปฏิบัติจากท่านโดยละเอียด ก่อนจะกราบลาท่านกลับ ท่านบอกว่าให้มาวันพฤหัสบดี ด้วยความต้องการจะพิสูจน์ทดลอง คฤหัสถ์วีระก็ได้กลับไปพบท่านใหม่อีก
ประวัติ > บรรลุธรรมกาย

คฤหัสถ์วีระได้มาปฏิบัติพระกัมมัฏฐานกับหลวงพ่อวัดปากน้ำอยู่ 18 วัน ก็ได้เห็นตามที่อยากรู้นั้น แต่ในขณะนั้น ยังสงสัยอยู่ในใจว่า ที่เห็นนั้นเป็นจริงหรือว่าเป็นมโนภาพ คิดเอาเอง ก็พลันได้ยินหลวงพ่อวัดปากน้ำท่านว่า "ถ้าเราไปคิดเอาเอง เรานึกเท่าไหร่มันก็ไม่เห็น แต่นี่เราเป็นสมาธิ แล้วมันเป็นวิปัสสนา ถ้าเรานั่งมันก็จะเห็นขึ้นมาเอง" หลวงพ่อวัดปากน้ำได้สอนศิษย์คนใหม่ของท่านในพระสัทธรรมและแก่นแห่งพระศาสนา เมื่อได้เห็นแล้ว ท่านพระอาจารย์ก็ได้กล่าวกับศิษย์ของท่านว่า
ที่บรรพบุรุษของเราได้อุตส่าห์เสียสละเลือดเนื้อก็เพื่อจะปกป้องพุทธศาสนา ซึ่งมีของจริงอย่างนี้
คฤหัสถ์วีระเมื่อได้มาปฏิบัติธรรมกับหลวงพ่อวัดปากน้ำแล้ว ก็เกิดความเลื่อมใสมากขึ้นตามลำดับ เมื่อใจสบายแล้วจึงได้นึกทบทวนว่า "ความสุขที่แท้จริงอยู่ที่ใจเรานี้เอง เมื่อใจหยุดก็เกิดความสงบ ครั้นสงบแล้วก็เป็นสุข ดังพระพุทธภาษิตที่ว่า "นตฺถิ สนฺติปรํ สุขํ สุขอื่นยิ่งกว่าการหยุดนิ่งไม่มี"
นับแต่นั้นมา คฤหัสถ์วีระก็ได้ไปนมัสการหาหลวงพ่อวัดปากน้ำโดยสม่ำเสมอ บางครั้งก็พำนักค้างแรมที่วัดเพื่อปฏิบัติธรรม บางวันหลวงพ่อก็เรียกเข้าไปนั่งภาวนากับท่าน และสอนการปฏิบัติพระกัมมัฏฐานอย่างละเอียด คฤหัสถ์วีระปฏิบัติจนได้ธรรมกาย ผ่านครบทั้ง 18 กายแล้ว หลวงพ่อก็ได้สอนวิชชาธรรมกายขั๊นสูงให้ ซึ่งท่านก็สามารถปฏิบัติได้
ประวัติ > อุปสมบท

คฤหัสถ์วีระเมื่อได้เห็นของจริงในพระพุทธศาสนาเช่นนี้แล้ว จึงได้ตัดสินใจสละเพศคฤหัสถ์เข้าครองผ้ากาสาวพัสตร์ เข้าบรรพชาอุปสมบท ณ พัทธสีมาวัดปากน้ำ ภาษีเจริญ  เมื่อวันที่ 9 พฤษภาคม พ.ศ. 2497 โดยมีพระมงคลเทพมุนี (สด จนฺทสโร) หลวงพ่อวัดปากน้ำ ซึ่งขณะนั้นมีสมณศักดิ์เป็นที่พระภาวนาโกศลเถร เป็นองค์อุปัชฌาย์ และมีพระครูปัญญาภิรัต เป็นพระกรรมวาจาจารย์ กับพระครูพิพัฒน์ธรรมคณี เป็นพระอนุสาวนาจารย์ ได้รับฉายานามว่า คณุตฺตโม
ประวัติ > เผยแผ่วิชชาธรรมกาย

เมื่อท่านได้บวชเรียนแล้ว ก็ได้ปฏิบัติพระกัมมัฏฐานตามแนววิชชาธรรมกาย กับหลวงพ่อวัดปากน้ำมาโดยตลอด ได้เป็นกำลังสำคัญในการเผยแพร่พระศาสนาให้เจริญถาวรสืบไป ทั้งในและนอกประเทศ
พระราชพรหมเถรเป็นผู้สืบทอดวิชชาธรรมกายโดยตรงจากพระเดชพระคุณหลวงพ่อวัดปากน้ำ ท่านได้ทำหน้าที่เผยแพร่พระสัทธรรมวิชชาธรรมกายของสมเด็จพระสัมมาสัมพุทธเจ้าอย่างเต็มที่ ทั้งในวัดปากน้ำภาษีเจริญ ที่หอสังเวชนียมงคลเทพนิรมิต ในโครงการธรรมปฏิบัติเพื่อประชาชน วัดปากน้ำ ภาษีเจริญ และที่วัดหลวงพ่อสดธรรมกายาราม อำเภอดำเนินสะดวก จังหวัดราชบุรี ซึ่งท่านเป็นพระอาจารย์ควบคุมการปฏิบัติพระกรรมฐานอยู่ และดำเนินการอยู่อย่างเข้มแข็ง
พระราชพรหมเถร เป็นครูอาจารย์ผู้ประเสริฐของศิษยานุศิษย์ และท่านได้สอนอบรมตักเตือนศิษย์ทั้งหลายด้วยความเมตตาโดยตลอด ท่านสอนหลักธรรมให้ปฏิบัติเพื่อความเจริญรุ่งเรืองของทุกคน ทั้งในระหว่างการเรียนปฏิบัติพระกรรมฐานและในชีวิตประจำวัน
ประวัติ > เผยแผ่พระศาสนาสู่ต่างประเทศ

โดยที่พระเดชพระคุณหลวงพ่อพระราชพรหมเถร มีความชำนาญในด้านภาษาต่างประเทศ เช่น ภาษาอังกฤษ ญี่ปุ่น และฝรั่งเศส จึงทำให้งานเผยแพร่พระสัทธรรมวิชชาธรรมกายได้ดำเนินไปด้วยดี พร้อมกับมีการจัดพิมพ์การปฏิบัติสมถวิปัสสนากรรมฐานตามแนววิชชาธรรมกายเป็นภาษาอังกฤษ ญี่ปุ่น จีน เผยแพร่ในหลายประเทศ เช่น สหรัฐ เนเธอร์แลนด์ เยอรมนี สวีเดน และญี่ปุ่น ซึ่งได้มีการดำเนินงานสอนพระสัทธรรมวิชชาธรรมกาย และจัดตั้งวัดไทยขึ้นเพื่อสืบทอดพระพุทธศาสนาแพร่หลายสู่พลโลกอย่างกว้างขวาง
ตำแหน่งและสมณศักดิ์

พ.ศ. 2508
ได้รับพระราชทานตั้งสมณศักดิ์ เป็นพระครูสัญญาบัตร ผู้ช่วยเจ้าอาวาสพระอารามหลวง ชั้นเอก ฝ่ายวิปัสสนาธุระ ในราชทินนามที่ พระครูภาวนาภิรม, วิ.
ได้รับพระบัญชาสมเด็จพระสังฆราชแต่งตั้งให้เป็นผู้ช่วยเจ้าอาวาสพระอารามหลวง วัดปากน้ำ ภาษีเจริญ
พ.ศ. 2513
ปรับพัดยศสมณศักดิ์ให้ตรงตามตำแหน่ง เป็นพระครูสัญญาบัตร รองเจ้าอาวาสพระอารามหลวง ชั้นโท ฝ่ายวิปัสสนาธุระ ในราชทินนามเดิม
ได้รับพระบัญชาสมเด็จพระสังฆราชแต่งตั้ง เป็นรองเจ้าอาวาสและพระอาจารย์ใหญ่ฝ่ายวิปัสสนาธุระ วัดปากน้ำ ภาษีเจริญ
ได้รับการแต่งตั้งเป็นพระกรรมวาจาจารย์
พ.ศ. 2515 ได้รับพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นสามัญยก ฝ่ายวิปัสสนาธุระ ที่ พระภาวนาโกศลเถร, สย.วิ.
พ.ศ. 2522 ได้รับพระบัญชาสมเด็จพระสังฆราชแต่งตั้งเป็นพระอุปัชฌาย์ ประเภทวิสามัญ
พ.ศ. 2546 ได้รับพระราชทานตั้งสมณศักดิ์ขึ้น เป็นพระราชาคณะชั้นราช ฝ่ายวิปัสสนาธุระ ที่ พระราชพรหมเถร, วิ. สมถวิปัสสนาธุราทร มหาคณิสสร บวรสังฆาราม คามวาสี
มรณภาพ

พระราชพรหมเถร (วีระ คณุตฺตโม) มรณภาพเมื่อวันที่ 18 มิถุนายน พ.ศ. 2558 เวลาประมาณ 21.19 น. ณ โรงพยาบาลเลิดสิน เขตบางรัก กรุงเทพมหานคร
WRT54G

Linksys WRT54G version 3.1
Linksys WRT54G คืออุปกรณ์เน็ตเวิร์ก ประเภทไวร์เลสเราเตอร์ ที่ใช้มาตรฐานการส่งข้อมูลตามสายแบบ IEEE 802.3 และไร้สายแบบ IEEE 802.11b/g นอกจากนี้บางรุ่นยังสามารถอัพเกรดหรือเปลี่ยนเฟิร์มแวร์เพื่อให้มีฟังก์ชันการทำงานที่หลากหลายมากขึ้น
ส่วนรุ่นอื่น ๆ ในตระกูลเดียวกัน คือรุ่น WRT54GS, WRT54GL WRTSL54GL
ฟาสต์บูต

| --- | --- |
ส่วนต่อประสานกับผู้ใช้แบบข้อความของฟาสต์บูต
ผู้ออกแบบ: กูเกิล
ที่เก็บข้อมูล: android.googlesource.com
รวมถึง: Android SDK
ภาษา: ซี++
ประเภท: โพรโทคอลการสื่อสารของเฟิร์มแวร์และการทำให้เกิดผล
สำหรับระบบปฏิบัติการแอนดรอยด์ ฟาสต์บูต (อังกฤษ: fastboot) เป็นชื่อของโพรโทคอลการสื่อสาร ของโหมดหนึ่งของบูตโหลดเดอร์ และของส่วนต่อประสานแบบรายคำสั่ง (command-line interface) ที่ทำให้สามารถแฟลชเฟิร์มแวร์, ปลดล็อกบูตโหลดเดอร์, แฟลชโปรแกรมกู้คืนแบบคัสทอม (custom recovery image), และทำการขั้นสูงอื่น ๆ กับอุปกรณ์
ฟาสต์บูตจะรวมอยู่ใน Android SDK ปกติสำหรับผู้พัฒนาหรือผู้ใช้ที่มีความชำนาญ เพื่อใช้เปลี่ยนระบบไฟล์แบบแฟลชของอุปกรณ์แอนดรอยด์ผ่านสายยูเอสบีจากเครื่องคอมพิวเตอร์ที่เป็นโฮสต์
อุปกรณ์แอนดรอยด์จะต้องบูตให้อยู่ในโหมดฟาสต์บูต (Fastboot mode)
แล้วฟาสต์บูตจึงจะยอมรับคำสั่งโดยเฉพาะ ๆ
ที่ส่งผ่านยูเอสบีแบบ bulk transfer
ฟาสต์บูตในอุปกรณ์บางชนิดทำให้สามารถปลดล็อกบูตโหลดเดอร์ของอุปกรณ์ แล้วติดตั้งโปรแกรมกู้คืนแบบคัสทอม (custom recovery image) และ custom ROM ได้
ไม่จำเป็นต้องเปิด USB debugging ในอุปกรณ์เพื่อใช้ฟาสต์บูต
เมื่อต้องการจะใช้ ก็ให้กดปุ่มต่าง ๆ โดยเฉพาะร่วมกันเมื่อบูตเครื่อง
ฟาสต์บูตจะไม่มีอยู่ในอุปกรณ์แอนดรอยด์ทั้งหมด
เพราะผู้ผลิตอุปกรณ์อาจเลือกใช้ฟาสต์บูตก็ได้ หรือใช้โพรโทรคอลอื่น ๆ ก็ได้
ปุ่มร่วมกันที่กด

อุปกรณ์ยี่ห้อต่าง ๆ จะมีปุ่มกดให้ดำเนินการฟาสต์บูตต่าง ๆ กัน
เอชทีซี, Google Pixel และเสียวหมี่ - กดปุ่มเปิด/ปิดและลดเสียงพร้อม ๆ กัน
โซนี่ - กดปุ่มเปิด/ปิดและเพิ่มเสียงพร้อม ๆ กัน
กูเกิลเน็กซัส - กดปุ่มเปิด/ปิด เพิ่มเสียง และลดเสียงพร้อม ๆ กัน
ในอุปกรณ์ซัมซุง (ยกเว้นเน็กซัสเอส และกาแลคซี เน็กซัส) จะต้องกดปุ่มเปิด/ปิด ลดเสียง และโฮมพร้อม ๆ กันเพื่อจะเข้าในโหมด ODIN ซึ่งเป็นโพรโทคอลมีกรรมสิทธิ์ และเป็นชื่อซอฟต์แวร์/โปรแกรมด้วย โดยใช้แทนฟาสต์บูต
คำสั่ง

คำสั่งฟาสต์บูตที่ใช้บ่อยที่สุดก็คือ
flash - เขียนทับพาร์ทิชันด้วยไฟล์ฐานสอง (binary image) จากคอมพิวเตอร์ที่เป็นโฮสต์
flashing unlock/oem unlock *** - ปลดล็อกบูตโหลดเดอร์ของผู้ผลิตอุปกรณ์เพื่อจะแฟลช custom ROM โดยส่วนที่ระบุว่า "***" ก็คือรหัสการปลดล็อกโดยเฉพาะของอุปกรณ์
flashing lock/oem lock *** - ล็อกบูตโหลดเดอร์ที่ได้ปลดล็อก
erase - การลบ partition หนึ่ง ๆ
reboot - รีบูตอุปกรณ์ให้เข้าไปในระบบปฏิบัติการหลัก หรือให้เข้าไปใน recovery image หรือให้เข้าไปในบูตโหลดเดอร์
devices - แสดงรายการอุปกรณ์พร้อมทั้งเลขอนุกรม (serial number) สำหรับอุปกรณ์ทั้งหมดที่ต่ออยู่กับคอมพ์
format - ล้าง/จัดรูปแบบของพาร์ทิชันใหม่ โดยพาร์ทิชันจะต้องมีระบบไฟล์ที่อุปกรณ์รู้จัก
oem device-info - เช็คสถานะของบูตโหลดเดอร์
getvar all - แสดงข้อมูลทั้งหมดเกี่ยวกับอุปกรณ์ (เช่น รหัสสากลประจำอุปกรณ์เคลื่อนที่ รุ่นบูตโหลดเดอร์ สถานะแบต)
การทำให้เกิดผล

โพรโทคอลนี้ได้ทำให้เกิดผลในบูตโหลดเดอร์ของแอนดรอยด์ชื่อว่า ABOOT,
โปรแกรมแตกสาขา (fork) จาก Little Kernel ของควอลคอมม์,
TianoCore EDK II
และ Das U-Boot
ดูเพิ่ม

การปลดล็อกบูตโหลดเดอร์
Android recovery mode
เชิงอรรถและอ้างอิง

↑  "Fastboot Protocol Documentation". android.googlesource.com. สืบค้นเมื่อ 2019-07-07.
↑  Ravenscraft, Eric (2014-06-13). "The Most Useful Things You Can Do with ADB and Fastboot on Android". Lifehacker (ภาษาอังกฤษ). สืบค้นเมื่อ 2019-07-07.
↑  Tamma, Rohit (2015). Learning Android forensics : a hands-on guide to Android forensics, from setting up the forensic workstation to analyzing key forensic artifacts. Donnie Tindall. Birmingham, UK. p. 113. ISBN 978-1-78217-444-8. OCLC 910639389.
↑  "How to Use ADB and Fastboot on Android (And Why You Should)". Makeuseof (ภาษาอังกฤษแบบอเมริกัน). 2017-01-26. สืบค้นเมื่อ 2021-08-04.
↑  "The Easiest Way to Install Android's ADB and Fastboot Tools on Any OS". Lifehacker (ภาษาอังกฤษแบบอเมริกัน). 2017-01-11. สืบค้นเมื่อ 2021-08-04.
↑  Drake, Joshua J. (2014). Android hacker's handbook. Zach Lanier, Collin Mulliner, Pau Oliva, Stephen A. Ridley, Georg Wicherski. Indianapolis, IN: Wiley. ISBN 978-1-118-60861-6. OCLC 875820167.
↑  Tahiri, Soufiane (2016). Mastering mobile forensics : develop the capacity to dig deeper into device data acquisition. Birmingham, UK. ISBN 978-1-78528-106-8. OCLC 952135850.
↑  Hay, Roee (2017). "fastboot oem vuln: Android Bootloader Vulnerabilities in Vendor Customizations". USENIX. สืบค้นเมื่อ 2023-11-23.
↑  "fastboot.c\aboot\app - kernel/lk -". source.codeaurora.org. คลังข้อมูลเก่าเก็บจากแหล่งเดิมเมื่อ 2021-09-11. สืบค้นเมื่อ 2021-09-11.
↑  
"Undocumented Fastboot Oem Commands". carlo.marag.no (ภาษาอังกฤษแบบอเมริกัน). 2020-09-18. สืบค้นเมื่อ 2021-09-11.
↑  
"edk2/AndroidFastbootApp.c at master · tianocore/edk2". GitHub (ภาษาอังกฤษ). สืบค้นเมื่อ 2021-09-11.
↑  u-boot/u-boot, u-boot, 2023-04-15, สืบค้นเมื่อ 2023-04-15
แหล่งข้อมูลอื่น

Flashing Devices - Android.com
Fastboot protocol specification
Reverse Engineering Android's Aboot
| ด ค กแอนดรอยด์ |
| --- | --- | --- |
| แอปพลิเคชัน |  เอิร์ธ  จีเมล  แผนที่  ทอล์ก  แปลภาษา  ยูทูบ  |  |
| รุ่นต่าง ๆ |  คัปเค้ก  โดนัต  เอแกลร์  โฟรโย  จินเจอร์เบรด  ฮันนีโคมบ์  ไอศกรีมแซนด์วิช  เจลลีบีน  คิตแคต  ลอลลิป็อป  มาร์ชเมลโล  นูกัต  โอรีโอ  พาย  แอนดรอยด์ 10  แอนดรอยด์ 11  แอนดรอยด์ 12  แอนดรอยด์ 13  แอนดรอยด์ 14  แอนดรอยด์ 15  แอนดรอยด์ 16  |  |
| Custom   distributions |  ลิเนียจโอเอส ไซยาโนเจนมอด  พารานอยด์แอนดรอยด์  |  |
| บูตและรีโคเวอรี |  กระบวนการบูต  โหมดรีโคเวอรี ทเวิร์ป  คล็อกเวอร์กม็อด  ฟาสต์บูต  |  |
| เครื่องมือพัฒนาซอฟต์แวร์ ที่เป็นทางการ |  Android Runtime (ART)  Software development kit (SDK) เอดีบี (Android Debug Bridge)  ฟาสต์บูต  Android App Bundle  แอนดรอยด์แอพพลิเคชั่นแพ็คเกจ (APK)  Bionic  Dalvik  Firebase Google Cloud Messaging (GCM)  Firebase Cloud Messaging (FCM)  Google Mobile Services (GMS)  Native development kit (NDK)  Open accessory development kit (OADK)  RenderScript  Skia  AdMob  Material Design  ฟอนต์ Droid  Roboto  โนโต  Google Developers  |  |
| บริการ |  กูเกิลเพลย์  |  |
| อื่น ๆ |  กูเกิล  |  |
XLT agar

XLT Agar (Xylose Lysine Tergitol-4) เป็นอาหารเลี้ยงเชื้อสำหรับคัดแยก Salmonellaจากตัวอย่างอาหารและตัวอย่างที่เก็บจากสิ่งแวดล้อม คล้ายกับXLD agar แต่เพิ่มสารลดแรงตึงผิว Tergitol 4 ซึ่งจะยับยั้งการเจริญของ Proteus spp. และเชื้ออื่นๆที่ไม่ใช่ salmonella Salmonella จะขึ้นเป็นโคโลนีสีแดง ตรงกลางสี
XLT Agar ประกอบด้วย:
| --- | --- |
เปบโตน: 1.6g/l
Yeast extract: 3g/l
L-ไลซีน: 5g/l
ไซโลส: 3.75g/l
แลกโตส: 7.5g/l
ซูโครส: 7.5g/l
NaCl: 5g/l
Sodium thiosulphate: 6.8g/l
Ferric ammonium citrate: 0.8 mg/l
ฟีนอลเรด: 0.08g/l
วุ้น: 18g/l
แหล่งข้อมูลอื่น

http://www.foodnavigator.com/news/ng.asp?id=63459-salmonella เก็บถาวร 2007-05-27 ที่ เวย์แบ็กแมชชีน
ลบกกะตาว

| --- | --- |

มุ่งเน้น: การปะทะ, การต่อสู้พื้นดิน, การต่อสู้ด้วยไม้, การต่อสู้ด้วยดาบ, สมรภูมิ
ประเทศต้นกำเนิด: กัมพูชา
| กุน-ลบกกะตาว ศิลปะการต่อสู้ดั้งเดิมในกัมพูชา * |
| --- | --- |
  มรดกภูมิปัญญาทางวัฒนธรรมโดยยูเนสโก
ประเทศ:  กัมพูชา
ภูมิภาค **: เอเชียและแปซิฟิก
สาขา: ศิลปะการแสดง, แนวปฏิบัติทางสังคม พิธีกรรม และงานเทศกาล, ความรู้และแนวปฏิบัติเกี่ยวกับธรรมชาติและจักรวาล
เกณฑ์พิจารณา: R.1, R.2, R.3, R.4, R.5
อ้างอิง: 01868
ประวัติการขึ้นทะเบียน
ขึ้นทะเบียน: 2022 (คณะกรรมการสมัยที่ 17)
รายการ: ตัวแทนมรดกภูมิปัญญาทางวัฒนธรรมของมนุษยชาติ
* ชื่อตามที่ได้ขึ้นทะเบียนในบัญชีมรดกภูมิปัญญาทางวัฒนธรรมและการสงวนรักษาที่ดี ** ภูมิภาคที่จัดแบ่งโดยยูเนสโก
ลบกกะตาว (เขมร: ល្បុក្កតោ, ลฺบุกฺกโต,  [lɓok.kaʔ.tao]) หรือ โบกาตอร์ (ฝรั่งเศส: bokator) เป็นศิลปะการต่อสู้ของประเทศกัมพูชา
ภาพรวม

"ลบกกะ" (ល្បុក្ក, ลฺบุกฺก) แปลว่า "ต่อยอย่างแรง"  ส่วน "ตาว" (តោ, โต) แปลว่า "สิงโต" รวมคำว่า "ลบกกะตาว" จึงแปลว่า "ต่อยสิงโตอย่างแรง" ตามคำบอกเล่าของสาน เกิมเสียน (សាន គឹម ស៊ាន) นักศิลปะการต่อสู้ชาวเขมร ชื่อเรียกนี้มาจากตำนานที่ว่าเมื่อกอนมีสิงโตโจมตีหมู่บ้านเมื่อ 2,000 ปีที่แล้ว นักรบคนหนึ่งได้ล้มสิงโตลงโดยการโจมตีด้วยหัวเข่า
ลบกกะตาวเป็นศิลปะการป้องกันตัวที่สืบทอดมาตั้งแต่สมัยสร้างนครวัด และกล่าวกันว่าครั้งหนึ่งเคยฝึกโดยกองทัพของอาณาจักรพระนคร เชื่อว่าส่วนหนึ่งของความแข็งแกร่งของอาณาจักรนครวัดที่ได้ปกครองเอเชียตะวันออกเฉียงใต้มาและได้รับการสนับสนุนจากกษัตริย์อังกอร์ พระเจ้าชัยวรมันที่ 7 ในปลายศตวรรษที่ 12 อย่างไรก็ตาม เนื่องจากความเสื่อมโทรมของอาณาจักรนครวัด ลบกกะตาวก็ได้เสื่อมถอยลง ยิ่งไปกว่านั้นแล้วชะตากรรมของลบกกะตาวก็ยังได้ถูกคุกคามจากการปกครองอาณานิคมของฝรั่งเศส และการกดขี่ในยุคของพล พต และเขมรแดง
สาน เกิมเสียน ได้พยายามฟื้นฟูศิลปะการต่อสู้แบบดั้งเดิมที่สูญหายนี้ โดยเขาได้ศึกษาศิลปะการต่อสู้มือเปล่า วิชาหอก วิชาไม้ ฯลฯ แต่ได้หลบหนีมายังประเทศไทยในช่วงยุคพล พต และจากนั้นก็อาศัยอยู่ในสหรัฐ ในฐานะผู้สอนฮับกีโด ถึงอย่างนั้นก็ตามเขามีความปรารถนาที่จะฟื้นฟูศิลปะการต่อสู้ในประเทศของเขาและกลับประเทศไปใน ค.ศ. 2001 เมื่อสถานการณ์ในประเทศมีเสถียรภาพ
ใน ค.ศ. 2022 ลบกกะตาวได้ขึ้นทะเบียนเป็นมรดกภูมิปัญญาทางวัฒนธรรมที่จับต้องไม่ได้ของยูเนสโก
ดูเพิ่ม

กุนเขมร ศิลปะการต่อสู้ของกัมพูชา
มวยคาดเชือก ศิลปะการต่อสู้ของไทยโบราณ